L'expresident català s'ha quedat a Kehl, a la frontera entre Alemanya i França
Carles Puigdemont ha decidit quedar-se a Kehl, la ciutat alemanya que fa frontera amb França | CatalunyaDiari.cat
ACTUALITZACIÓ 02/07/2019 10:53
Carles Puigdemont ha decidit finalment no assistir a la constitució del Parlament Europeu d'aquest dimarts a Estrasburg davant l'alt risc de ser detingut per la policia espanyola. L'expresident s'ha quedat a Kehl, la ciutat alemanya més propera a França, des d'on segueix els esdeveniments. Segons ha informat 'RAC1', s'ha vist a l'expresident i Toni Comín marxant per separat de l'hotel on estan situats a Kehl, però ni hi ha més informació al respecte.
Puigdemont ha valorat l'opció de passar la frontera
L'expresident Carles Puigdemont és a Alemanya i està valorant amb els seus advocats si creuar a França per participar aquest dimarts a la manifestació 'Omplim Estrasburg' davant del Parlament Europeu. Segons ha confirmat l'advocat de Puigdemont Gonzalo Boye, en aquests moments encara «no han decidit» si entrar a França perquè el risc d'una detenció és «molt elevat».
«Estem fent les últimes valoracions», ha afirmat, indicant que tenen informacions fiables que hi ha «policia espanyola esperant» per detenir Puigdemont si trepitja territori francès. Segons l'advocat, els agents espanyols poden arrestar el líder de JxCat si França els permet actuar.
Per què poden ser detinguts a França?
Si Puigdemont i Comín trepitgen territori francès podrien ser detinguts, ja que a França no tenen les garanties de Bèlgica i Alemanya per superar l'extradició dels tribunals espanyols. Els advocats han difós informacions fent referència a un acord, signat el 2002, entre Espanya i França pensat per a ETA i la immigració irregular mitjançant el qual els podrien retornar sense ordre d'extradició.
No obstant això, la presència de Puigdemont, Toni Comín i Clara Ponsatí estava prevista en el programa de la manifestació 'Omplim Estrasburg', que comença oficialment a partir de les 12 del migdia d'avui dimarts. «Avui els carrers d'Estrasburg parlen català, però sobretot parlen demòcrata», ha indicat l'expresident, afirmant que «n'hi ha que voldrien els carrers buits, silents, resignats».
La marxa coincideix amb la constitució del Parlament Europeu
La marxa ha estat convocada per l’Assemblea Nacional Catalana coincidint amb la constitució del Parlament Europeu, per demanar que no es veti a Puigdemont, Comín i Junqueres per a exercir d’eurodiputats.
L'expresident català i eurodiputat electe de Lliures per Europa, Carles Puigdemont, ha assegurat aquest dimarts que l'independentisme català omplirà Estrasburg. «Que ho tinguin clar els nostres il·lusos perseguidors: no ens rendirem», ha afirmat Puigdemont en una piulada a primera hora del matí.
Fins al moment segueix sent una incògnita saber si Toni Comín i Carles Puigdemont participaran a la marxa d'Estrasburg.
Carles Puigdemont Assemblea Nacional Catalana Unió Europea
No us arrisqueu si us plau una abraçada Ben forta
Que no vingi, si ya posibilitat de que l agafin prefereixo que no vingui.
Forca Puigdemont i Comín,no us arriesgueu no paseu,q les rates de claveguera estan a tot arreu,una vergonya Europa val més sortir d la unió europea total pel ens han servit q només és per fense més pobres amb l'euro als q ja u érem,q els donguin pel sac,i crec q és hora d sortir tots i totes a parar això,però definitivament,no podem permetre més q ens xafin d'aquesta manera,estic agafant odi a tots aquests politics,a la unió europea,això no és normal ni vui tenir q sentir odi,però fa fàstic com es nota q us dóna Catalunya la vida però si us tallem la aixeta esteu disposats a fer el q sigui,colla de bastards.